Helsingissä iltapäivällä terrorismin vastainen mielenilmaus – myös toiseen varauduttu

toimitus

Tänään iltapäivällä Helsingin keskustassa on luvassa mielenilmaus, tai mahdollisesti toinenkin.

Kello 15 alkavassa Terrorismin vastainen mielenilmaisu -nimisessä mielenosoituksessa vaaditaan tapahtumakuvauksen mukaan muun muassa rajojen sulkemista sekä kielteisen turvapaikkapäätöksen saaneiden ottamista kiinni.

Tarkoituksena on marssia pääministerin virka-asunnolle Kesärantaan ja laskea siellä maahan hautakynttilät Turun perjantaisten puukotusten uhrien muistolle. Mielenilmaukseen on lauantain aamupäivään mennessä ilmoittautunut Facebookissa noin 1150 osallistujaa.

Lisäksi netissä on kerrottu toisesta mielenosoituksesta, joka alkaisi Narinkkatorilla kello 14.30 Solidaarinen Helsinki – Yhdessä fasismia ja fundamentalismia vastaan -nimiseen vastamielenosoitukseen on ilmoittautunut lauantaiaamupäivään mennessä Facebookissa noin 190 osallistujaa. Vastamielenosoittajien on kerrottu vastustavanvihanlietsontaa ja ihmisvihamielisyyttä.

Ylikomisario Jere Roimu kertoo, että kello 14.30 alkavastamielenilmauksesta ei ole edelleenkään lauantaihin mennessä tehty viranomaisille virallista ilmoitusta.

- Toki olemme siihen varautuneet. Narinkkatorille ei kuitenkaan mahdu kahta mielenilmausta samaan aikaan. Se on ahdas paikka, kun se täyttyy kaupunkilaisista. Kolmas osa siitä on kaupallisen toiminnan käytössä, Roimu kommentoi

Syynä on myös se, että mielenilmaukset ovat radikaalisti toisiaan vastaan.

- Jos olisi samanhenkistä, ei olisi näin suurta ongelmaa. Pyrimme turvaamaan mielenosoituksen, josta meille on ilmoitettu, Roimu sanoo.

Tarvittaessa toiselle joukolle osoitetaan toinen paikka.